ᱠᱚᱨᱤᱢᱱᱚᱜᱚᱨ

ᱠᱚᱨᱤᱢᱱᱚᱜᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱚᱨᱤᱢᱱᱚᱜᱚᱨ ᱢᱤᱫ ᱢᱩᱬ ᱥᱚᱦᱨᱤ ᱜᱩᱴ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱱᱚᱜᱚᱨ ᱱᱤᱜᱟᱢ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱟᱨ ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ  ᱱᱚᱣᱟ ᱢᱚᱱᱤᱭᱚᱨ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱜᱚᱫᱟᱣᱟᱨᱤ ᱜᱟᱰᱟ ᱨᱮᱱᱟᱜ ᱢᱤᱫ ᱜᱚᱲᱚ ᱤᱡ ᱜᱟᱰᱟ ᱠᱟᱱᱟ ᱾ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱱᱚᱛ ᱨᱮ ᱯᱩᱱᱟᱜ ᱟᱹᱰᱤ ᱢᱟᱨᱟᱝ ᱟᱨ ᱟᱹᱰᱤ ᱞᱚᱜᱚᱱ  ᱵᱟᱲᱦᱟᱜ ᱥᱚᱦᱨᱤ ᱦᱚᱲ ᱮᱞ ᱠᱟᱱᱟ ᱾ ᱱᱚᱣᱟ ᱑᱙᱙᱑ ᱟᱨ ᱒᱐᱑᱑ ᱛᱟᱞᱟ ᱨᱮ ᱯᱤᱪᱷᱲᱟᱹ ᱵᱟᱨ ᱜᱮᱞ ᱥᱮᱨᱢᱟ ᱨᱮ ᱔᱕.᱔᱖% ᱟᱨ ᱓᱘.᱘᱗% ᱦᱚᱲ ᱮᱞ ᱜᱨᱚᱴ ᱫᱚᱨ ᱚᱞ ᱮᱱᱟ, ᱱᱚᱣᱟ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱨᱮ ᱟᱹᱰᱤ ᱩᱥᱩᱞ ᱩᱴᱷᱱᱟᱹᱣ ᱫᱚᱨ ᱠᱟᱱᱟ ᱾ ᱱᱚᱣᱟ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱠᱚᱧᱮ ᱦᱚᱱᱚᱛ ᱞᱟᱹᱜᱤᱫ ᱛᱮ ᱢᱤᱫ ᱢᱩᱬ ᱥᱮᱪᱮᱫ ᱟᱨ ᱦᱮᱞᱴᱷ (health) ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱱᱚᱣᱟ ᱢᱤᱫ ᱢᱩᱬ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱟᱨ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱜᱨᱮᱱᱟᱭᱤᱴ ᱟᱨ ᱪᱟᱥ ᱴᱷᱟᱯᱚᱱ ᱤᱱᱰᱟᱥᱴᱨᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ "ᱜᱨᱮᱱᱟᱭᱤᱴ ᱥᱚᱦᱚᱨ" ᱦᱚᱸ ᱠᱚ ᱢᱮᱛᱟᱜᱼᱟ ᱾

ᱱᱩᱭ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱚᱫᱤ ᱟᱜ ᱢᱩᱬ ᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱨᱮ ᱥᱮᱞᱮᱫ ᱥᱢᱟᱨᱴ ᱥᱚᱦᱚᱨ ᱞᱮᱠᱟᱛᱮ ᱩᱴᱷᱱᱟᱹᱣ ᱟᱜ ᱢᱤᱫᱥᱟᱭ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱞᱮᱠᱟᱛᱮ ᱵᱟᱪᱷᱱᱟᱣ ᱟᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱱᱤᱡᱟᱢ ᱡᱩᱜᱽ ᱚᱠᱛᱚ, ᱠᱚᱨᱤᱢᱱᱚᱜᱚᱨ ᱨᱮᱭᱟᱜ ᱧᱩᱛᱩᱢ ᱢᱤᱫ ᱟᱹᱛᱩ ᱞᱟᱹᱜᱤᱫ ᱛᱮ ᱢᱤᱫ ᱮᱞᱜᱚᱱᱫᱽᱞᱟ ᱠᱤᱞᱟᱫᱚᱨ, ᱥᱮᱭᱟᱫᱽ ᱠᱚᱨᱤᱢᱩᱫᱫᱤᱱ ᱮ ᱫᱚᱦᱚ ᱞᱮᱫᱼᱟ ᱛᱟᱦᱮᱸᱫ ᱾

ᱱᱟᱜᱟᱢ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱨᱤᱢᱱᱚᱜᱚᱨ ᱨᱤᱱ ᱦᱚᱲ ᱮᱞ ᱱᱤᱜᱟᱢ ᱥᱤᱢᱟᱹ ᱵᱷᱤᱛᱤᱨ ᱨᱤᱱ ᱒᱙᱗,᱔᱔᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱯᱩᱱᱭᱟ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱵᱮᱱᱟᱜᱼᱟ ᱾ ᱠᱚᱨᱤᱢᱱᱚᱜᱚᱨ ᱥᱚᱦᱨᱤ ᱮᱜᱽᱞᱚᱢᱨᱮᱥᱚᱱ ᱨᱮ ᱱᱚᱜᱚᱨ ᱱᱤᱜᱟᱢ ᱟᱨ ᱥᱚᱦᱨᱤ ᱩᱴᱷᱱᱟᱹᱜ ᱯᱨᱚᱫᱷᱤᱠᱚᱨᱚᱱ ᱥᱮᱞᱮᱫ ᱟᱠᱟᱱᱟ, ᱚᱱᱰᱮ ᱠᱷᱚᱱ ᱔᱘᱙,᱙᱘᱕ ᱦᱚᱲ ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱩᱴᱷᱱᱟᱹᱜ ᱨᱮ ᱵᱚᱢᱠᱟᱞ (᱙,᱐᱓᱑ ᱦᱚᱲ ᱮᱞ ᱥᱟᱶ), ᱚᱨᱮᱯᱮᱞ (᱖,᱙᱘᱗), ᱚᱞᱩᱜᱩᱱᱩᱨ (᱖,᱑᱖᱔), ᱪᱤᱱᱛᱟᱠᱩᱸᱛᱟ (᱓,᱔᱓᱗) ᱟᱨ ᱥᱤᱛᱟᱹᱨᱟᱢᱯᱩᱨ (᱓,᱐᱑᱗) ᱥᱮᱞᱮᱫ ᱟᱠᱟᱱᱟ ᱾ ᱱᱤᱭᱟᱹ ᱩᱥᱩᱞ ᱫᱟᱨᱮ ᱥᱟᱶᱛᱮ, ᱵᱟᱦᱨᱮ ᱮᱞᱟᱠᱟ ᱨᱮ ᱟᱹᱰᱤ ᱜᱟᱱ ᱩᱯᱼᱥᱚᱦᱨᱤ ᱴᱚᱴᱷᱟ ᱢᱮᱱᱟᱜᱼᱟ, ᱱᱚᱣᱟ ᱱᱤᱜᱟᱢ ᱥᱤᱢᱟᱹ ᱨᱮ ᱨᱟᱯᱩᱫᱚᱜᱼᱟ ᱾ ᱚᱸᱰᱮᱱᱟᱜ ᱰᱮᱱᱥᱤᱴᱤ ᱑᱑,᱑᱑᱔ ᱦᱚᱲ ᱜᱚᱴᱟ ᱠᱤᱞᱚᱢᱤᱴᱚᱨ᱒ ᱨᱮ ᱢᱮᱱᱟᱜ ᱠᱚᱣᱟ ᱾

ᱠᱚᱨᱤᱢᱱᱚᱜᱚᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕.᱘᱒% ᱢᱮᱱᱟᱜᱼᱟ, ᱱᱚᱣᱟ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮ ᱟᱹᱰᱤ ᱥᱟᱸᱜᱮ ᱥᱚᱦᱨᱤ ᱥᱮᱪᱮᱫ ᱫᱚᱨ ᱢᱮᱱᱟᱜ ᱠᱚᱣᱟ ᱾ ᱠᱚᱨᱤᱢᱱᱚᱜᱚᱨ ᱥᱚᱦᱨᱤ ᱜᱩᱴ ᱨᱤᱱ ᱥᱮᱪᱮᱫ ᱫᱚᱨ ᱘᱔.᱙᱓% ᱢᱮᱱᱟᱜ ᱠᱚᱣᱟ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱚᱦᱨᱤ ᱥᱮᱪᱮᱫ ᱘᱕% ᱥᱟᱞᱟᱜ ᱵᱟᱨᱟ ᱵᱟᱨᱤ ᱢᱮᱱᱟᱜ ᱠᱚᱣᱟ ᱾ ᱠᱚᱨᱤᱢᱱᱚᱜᱚᱨ ᱥᱚᱦᱨᱤ ᱴᱚᱴᱷᱟ ᱨᱮᱱᱟᱜ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱑.᱐᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱗᱘.᱖᱙% ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱥᱚᱦᱚᱨ ᱥᱚᱲᱚᱠ ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑ ᱢᱮᱱᱟᱜᱼᱟ ᱱᱤᱭᱟᱹ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱛᱮᱞᱮᱝᱜᱟᱱᱟ ᱨᱟᱡᱤᱵᱽ ᱨᱟᱦᱫᱟᱨᱤ ᱦᱟᱭᱫᱨᱟᱵᱟᱫᱽ-ᱠᱚᱨᱤᱢᱱᱚᱜᱚᱨᱼᱢᱚᱸᱪᱮᱨᱤᱭᱚᱞ ᱨᱟᱡᱽᱜᱟᱲ ᱠᱚᱭᱞᱟ ᱵᱮᱞᱴ ᱠᱚᱨᱤᱰᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱗ ᱟᱨ ᱑᱐, ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱑ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱖᱓ ᱱᱚᱣᱟ ᱡᱚᱜᱽᱛᱤᱞᱼᱠᱚᱨᱤᱢᱱᱚᱜᱚᱨᱼᱣᱟᱨᱟᱝᱜᱟᱞᱼᱠᱷᱚᱢᱢᱚᱢ ᱡᱚᱲᱟᱣ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
Karimnagar Municipal Corporation

ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱠᱚᱨᱤᱢᱱᱚᱜᱚᱨ ᱦᱚᱱᱚᱛ ᱨᱮ ᱢᱟᱱᱰᱟᱞ ᱦᱮᱰᱠᱩᱣᱟᱴᱚᱨ ᱠᱚ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ